b'\n_START_ARTICLE_\nKaolinit\n_START_SECTION_\nUporaba\n_START_PARAGRAPH_\nNajve\xc4\x8d kaolinita se uporabi v papirni industriji kot polnilo za papir in proizvodnji keramike (porcelan). Uporablja se tudi v medicini, kot aditiv v hrani in zobnih pastah, premazih za bele \xc5\xbearnice in sijalke in v kozmetiki. V barvnih premazih se uporablja kot ekstender titanovega dioksida za uravnavanje sijaja premaza. V gumarstvu se uporablja za pobolj\xc5\xa1anje mehanskih lastnosti gume, v lepilih pa za uravnavanje njihovih reolo\xc5\xa1kih lastnosti._NEWLINE_Kalolinit lahko vsebuje sledove urana in torija in je zato uporaben za radiolo\xc5\xa1ko datiranje.'